Amerikaanse Mafia

Die Amerikaanse Mafia, algemeen bekend as die Mafia, Italiaans-Amerikaanse Mafia of The Mob (Engels) in die Verenigde State van Amerika, is 'n konfederasie van Italiaanse en Amerikaanse kriminele organisasies. Soortgelyk aan die Sisiliaanse Mafia, is die Italiaans-Amerikaanse Mafia 'n geheime kriminele organisasie sonder 'n formele naam. Sy lede verwys gewoonlik na dit as Cosa Nostra (Italiaanse uitspraak: [kɔza nɔstra]), 'n term wat letterlik vertaal kan word na "ons ding," maar kan meer akkuraat omskryf word as "ons werk" of "ons operasie".

Die Amerikaners gebruik die naam "Nasionale Misdaadsindikaat" (National Crime Syndicate) om te verwys na die hele netwerk van georganiseerde misdaad in Amerika, wat die Joodse mafia-elemente en die Italiaans-Amerikaanse mafia ingesluit. 'n Spesiale Amerikaanse Senaatkomitee in die 1950's, onder voorsitterskap van Estes Kefauver, het dit beskryf as 'n konfederasie van hoofsaaklik Italiaanse en Joodse-Amerikaanse georganiseerde misdaadgroepe in die VSA.

Wetstoepassers beskou steeds die Mafia as die grootste georganiseerde misdaadgroep in die Verenigde State. Die groep beheer die meeste van die georganiseerde misdaadaktiwiteite in die Verenigde State van Amerika en sekere dele van Kanada. Vandag is die meeste van die aktiwiteite van die Mafia gekonsentreer in die noordoostelike Verenigde State en Chicago, waar hulle aanhou om georganiseerde misdaad te domineer ten spyte van die toenemende getalle straatbendes en ander organisasies wat nie van Italiaanse oorsprong is nie.

Ontstaan 
Die Mafia in Amerika het na vore gekom uit die Italiaanse immigrantwoonbuurte van Oos-Harlem, Lower East Side en Brooklyn in New York. Dit het ook na vore gekom in ander dele van die ooskus van die Verenigde State van Amerika en verskeie ander groot metropolitaanse gebiede (soos New Orleans) gedurende die laat 19de eeu en vroeë 20ste eeu, na golwe van die Italiaanse immigrasie, veral uit Sisilië en ander streke van Suid-Italië. Die organisasie het sy wortels in die Sisiliaanse Mafia, maar is 'n aparte organisasie in die Verenigde State. Napolitaanse, Calabrese en ander Italiaanse kriminele groepe in Amerika, sowel as onafhanklike Italiaans-Amerikaanse misdadigers, het saamgesmelt met die Sisiliaanse Mafiosi om die moderne pan-Italiaanse Mafia in Noord-Amerika te stig.

Verspeiding 
Die Mafia was teen 2001 die aktiefste in New York, New Jersey, Philadelphia, Nieu-Engeland, Detroit en Chicago, met kleiner families, geassosieerdes en spanne in plekke soos Florida, Las Vegas, Los Angeles en Cleveland. Daar was minstens 26 stede oor die hele Verenigde State met Cosa Nostra-families, met baie meer uitlopers, splintergroepe en medewerkers in ander stede.
Op sy hoogtepunt het die Mafia georganiseerde misdaad in die VSA oorheers. Alhoewel elke familie misdaad onafhanklik bedryf, word landwye koördinasie verskaf deur die "Kommissie", wat bestaan uit die base van elk van die sterkste families.

Die Vyf Mafiafamilies in New York 
Daar is vyf hoof-Mafiafamilies in New York City wat bekend is as die Vyf Families (Five Families):
 Gambino-familie
 Lucchese-familie
 Genovese-familie
 Bonanno-familie
 Colombo-familie

Mafiafamilies in ander gebiede van die VSA 

 Buffalo, New York – Magaddino-familie
 Chicago, Illinois – Chicago Outfit
 Cleveland, Ohio – Cleveland-familie
 Dallas, Texas – Dallas-familie
 Denver, Colorado – Denver-familie
 Detroit, Michigan – Detroit-venootskap
 Kansas City, Missouri – Kansas City-familie
 Los Angeles, Kalifornië – Los Angeles-familie
 Milwaukee, Wisconsin – Milwaukee-familie
 Nieu-Engeland – Patriarca-familie
 New Jersey – DeCavalcante-familie
 New Orleans, Louisiana – New Orleans-familie
 Noordoos-Pennsilvanië – Bufalino-familie
 Philadelphia, Pennsilvanië – Philadelphia-familie
 Pittsburgh, Pennsilvanië – Pittsburgh-familie
 Rochester, New York – Rochester-familie
 San Francisco, Kalifornië – San Francisco-familie
 San Jose, Kalifornië – San Jose-familie
 St. Louis, Missouri – St. Louis-familie
 Tampa, Florida – Trafficante-familie

Bekende Mafialede/oud-Mafialede 

 Albert Anastasia (Mad Hatter)
 Al Capone (Scarface)
 "Don" Carlo Gambino
 Carmine "the Snake" Persico
 Charles "Lucky" Luciano
 Giuseppe Masseria (Joe the Boss)
 John Gotti (Dapper Don)
 Joseph Bonanno (Joe Bananas)
 Meyer Lansky
 "Big" Paul Castellan
 Salvatore Lucania (Charles "Lucky" Luciano)
 "Don" Vito Genovese
 Vittorio "Little Vic" Amuso

Verwysings 

Amerikaanse organisasies
Misdaad in die Verenigde State van Amerika
Mafia